PATVIRTINTA

 Kaišiadorių rajono savivaldybės

 mero 2024 m. kovo 25 d.

potvarkiu Nr. V16E-334

**KAIŠIADORIŲ RAJONO SAVIVALDYBĖS**

**JAUNIMO ORGANIZACIJŲ PROJEKTŲ**

 **KONKURSO TVARKOS APRAŠAS**

# **I SKYRIUS**

# **BENDROSIOS NUOSTATOS**

1. Kaišiadorių rajono savivaldybės jaunimo organizacijų projektų konkurso tvarkos aprašas (toliau – Aprašas) nustato jaunimo organizacijų projektų (toliau – projektai) rėmimo iš Kaišiadorių rajono savivaldybės (toliau – Savivaldybės) biudžeto lėšų, organizavimo, finansavimo ir atsiskaitymo už gautų lėšų panaudojimą tvarką.

2. Pagrindinės Apraše vartojamos sąvokos:

2.1. **Jaunimas** – asmenys nuo 14 iki 29 metų.

2.2. **Jaunimo organizacija** –  įstatymų ir kitų teisės aktų nustatyta tvarka įregistruota asociacija, kurioje ne mažiau kaip 2/3 narių yra jauni žmonės ir (ar) į kurią įeina ne mažiau kaip 2/3 asociacijų, kurių kiekvienos ne mažiau kaip 2/3 narių yra jauni žmonės.

2.3. **Jaunimo organizacijos projektas** –tikslinė jaunimo organizacijos veikla, kuri yra apibrėžta tikslais, įgyvendinimo terminais, finansavimo šaltiniais, vykdytojais ir dalyviais.

2.4. **Kvietimas** – siūlymas teikti paraiškas, kuriame nurodomas teikimo terminas ir finansavimo prioritetai.

2.5. **Veiklų sąrašas** – praėjusių kalendorinių metų vykdytų veiklų sąrašas (pvz., susitikimai, susirinkimai, renginiai), kuriame nurodoma data, veikla, dalyvių skaičius.

3. Projektai remiami konkurso būdu.

4. Lėšos projektams finansuoti yra planuojamos Savivaldybės sveikatos ir socialinės apsaugos programoje ir skiriamos kiekvienais metais, tvirtinant Savivaldybės biudžetą.

5. Kaišiadorių rajono savivaldybės jaunimo organizacijų projektų konkurso tikslas (toliau – Konkursas) – didinti jaunimo užimtumą.

6. Projektų vykdytojai gali būti visos Savivaldybėje veikiančios jaunimo organizacijos.

7. Projektai turi būti skirti Savivaldybės teritorijoje gyvenančiam jaunimui.

8. Projektai gali būti finansuojami visa apimtimi arba iš dalies.

# **II SKYRIUS**

#  **KONKURSO ORGANIZAVIMAS**

9. Informacija apie Konkursą, taip pat laimėjusių projektų ir jiems skiriamų lėšų sąrašas skelbiamas Savivaldybės interneto tinklalapyje (www.kaisiadorys.lt) ir socialinio tinklo „Facebook“ paskyroje „Kaišiadorių r. jaunimui“.

10. Konkursą organizuoja Savivaldybės administracija.

11. Konkurso prioritetą kiekvienais metais nustato Savivaldybės jaunimo reikalų taryba.

12. Projekto vykdytojas gali gauti finansavimą tik vienam projektui.

13. Lėšos skiriamos tik einamaisiais metais vyksiančiai veiklai ar veiklos etapui.

14. Konkursui pateikiama:

14.1. užpildyta ir organizacijos bei projekto vadovo pasirašyta paraiškos forma (1 priedas);

14.2. praėjusių metų veiklų sąrašas.

15. Dokumentai pateikiami adresu: Katedros g. 4, Kaišiadorys, arba elektroniniu paštu egle.grendiene@kaisiadorys.lt.

16. Konkursui pasibaigus, paraiškos negrąžinamos ir saugomos 1 metus.

17. Projekto lėšos gali būti naudojamos išlaidoms, tiesiogiai susijusioms su paraiškoje numatytų veiklų vykdymu.

**III SKYRIUS**

 **PARAIŠKŲ VERTINIMAS**

18. Paraiškas vertina Savivaldybės mero potvarkiu iš 5 asmenų sudaryta Kaišiadorių rajono savivaldybės jaunimo organizacijų projektų vertinimo komisija (toliau – Komisija).

19. Paraiškos vertinamos pagal paraiškos vertinimo kriterijus (2 priedas).

20. Pavėluotai pateiktos ir Aprašo neatitinkančios paraiškos nevertinamos, o jų teikėjai apie tai informuojami per 5 darbo dienas.

21. Pasiūlymą dėl lėšų paskirstymo Komisija, įvertinusi projektus, teikia Savivaldybės merui per 5 darbo dienas nuo Komisijos posėdžio.

## IV SKYRIUS

##  PROJEKTŲ FINANSAVIMAS IR ATSISKAITYMAS UŽ LĖŠŲ PANAUDOJIMĄ

22. Savivaldybės lėšomis negali būti finansuojamos projekto išlaidos, skirtos:

22.1. paraiškai parengti;

22.2. ūkiniam inventoriui ir baldams, transporto priemonėms, ryšio priemonėms, kompiuterinei įrangai, medicininei įrangai ir kitam inventoriui, priemonėms ir įrangai, kainuojančiai daugiau kaip 500 Eur ir tarnaujančiai daugiau kaip 1 metus, pirkti;

22.3. patalpoms remontuoti.

23. Savivaldybės meras potvarkiu patvirtina lėšų paskirstymą projektams finansuoti.

24. Apie projektams skirtų lėšų paskirstymą Savivaldybės administracija informuoja pareiškėjus per 5 darbo dienas.

25. Pareiškėjas, gavęs informaciją dėl projektui skirto finansavimo, per 15 kalendorinių dienų pateikia Savivaldybės administracijai patikslintą paraišką pagal skirtas lėšas.

26. Su organizacijomis, kurių projektams skiriamas finansavimas, pasirašomos biudžeto lėšų naudojimo sutartys.

27. Jei organizacija, kurios projektui įgyvendinti skiriamas finansavimas, per 30 kalendorinių dienų nuo oficialios konkurso rezultatų paskelbimo dienos nepasirašo lėšų naudojimo sutarties, Komisija persvarsto, kuriam projektui galima skirti nepanaudotas lėšas.

28. Skiriamos lėšos administruojamos vadovaujantis Savivaldybės administracijos nustatyta tvarka.

## V SKYRIUS

**BAIGIAMOSIOS NUOSTATOS**

29. Projektų veiklų vykdytojai apie įgyvendintus projektus viešai informuoja bendruomenę savo organizacijos interneto svetainėje, socialiniuose tinkluose arba spaudoje.

30. Projektų įgyvendinimo veiklos dokumentai tvarkomi teisės aktų nustatyta tvarka. Už informacijos, lėšų panaudojimo teisėtumą, pateiktų dokumentų tikslumą, gautų lėšų apskaitos tvarkymą atsako lėšų gavėjas Lietuvos Respublikos teisės aktų nustatyta tvarka.

31. Paraiškose nurodytų asmenų duomenys tvarkomi laikantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą ir apsaugą, nuostatų.

32. Visi kilę ginčai sprendžiami Lietuvos Respublikos teisės aktų nustatyta tvarka.

33. Aprašas gali būti keičiamas ar pripažįstamas netekusiu galios Savivaldybės mero potvarkiu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Kaišiadorių rajono savivaldybės

 jaunimo organizacijų projektų

 konkurso tvarkos aprašo

 1 priedas

**(Konkurso paraiškos forma)**

#### JAUNIMO ORGANIZACIJŲ PROJEKTŲ

####  KONKURSO PARAIŠKA

|  |
| --- |
| **1. Projekto pavadinimas**  |
|  |

|  |
| --- |
| **2. Informacija apie projektą teikiančią ir vykdančią organizaciją** |
| Pavadinimas |  |
| Juridinio asmens kodas |  |
| Adresas |  |
| Telefonas |  |
| Elektroninis paštas |  |
| Interneto svetainė, socialinio tinklo paskyra |  |
| Organizacijos banko rekvizitai (banko pavadinimas, kodas, sąskaitos numeris)  |  |

|  |
| --- |
| **3. Prašoma suma, Eur** |
| Bendra projekto suma |  |
| Prašoma suma iš savivaldybės biudžeto |  |
| Kiti projekto finansavimo šaltiniai  |  |
| Kita parama |  |

|  |
| --- |
| **4. Tikslas ir trumpas projekto aprašymas (ne daugiau kaip 0,5 psl.)** |
|  |
|  |
| **5. Projekto vykdytojai** |
| Bendras projekto vykdytojų skaičius: |
| Projekto vykdytojų vardai, pavardės, kontaktiniai duomenys: |
| Projekto vadovo vardas, pavardė, kontaktiniai duomenys:  |

|  |
| --- |
| **6. Projekto dalyviai** |
| Jaunimas (14–29 m.) – .....................Bendras dalyvių skaičius – .................  |

|  |
| --- |
| **7. Projekto įgyvendinimo vieta:** |
|  |
|  |
| **8. Laukiami projekto rezultatai:** |
| **Kiekybiniai** (planuojamų organizuoti veiklų skaičius):**Kokybiniai** (kokių kompetencijų, žinių įgaus): |

|  |
| --- |
| **9. Projekto veiklų planas:** |
| **Veikla** | Sausis | Vasaris | Kovas | Balandis | Gegužė | Birželis | Liepa | Rugpjūtis | Rugsėjis | Spalis | Lapkritis | Gruodis | **Vykdytojas** |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |

|  |
| --- |
| **10. Kaip ir kada numatoma pristatyti projektą visuomenei / bendruomenei ir kt.**  |
|   |

|  |
| --- |
| **11. Projekto išlaidos**  |
| **Nr.** | **Išlaidų rūšis** (pvz., prizai, transportas, mokymai) | **Išlaidų detalizavimas** | **Reikalinga****suma Eur** | **Prašoma** **suma Eur** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| **IŠ VISO:** |  |  |

|  |
| --- |
|  **12.** **Prie paraiškos pridedami dokumentai** (nurodyti lapų skaičių):1. ........ metų veiklų sąrašas, lapų skaičius.... |

|  |
| --- |
| Data:Organizacijos vadovo vardas, pavardė, parašas:Projekto vadovo vardas, pavardė, parašas: A. V.  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Kaišiadorių rajono savivaldybės

 jaunimo organizacijų projektų

 konkurso tvarkos aprašo

 2 priedas

**(Paraiškos vertinimo forma)**

**PARAIŠKOS VERTINIMAS PAGAL KRITERIJUS**

|  |  |  |  |  |  |  |
| --- | --- | --- | --- | --- | --- | --- |
| Eil. nr. | Projektą teikianti organizacija | **Vertinimo kriterijai ir galimas vertinimas (balais)** | Bendra balų suma | Visa projekto suma (Eur) | Prašoma suma (Eur) | Siūloma skirti suma (Eur) |
| Projekto tikslų ir veiklų atitiktis konkurso  | Konkretus ir aiškus projekto turinys(1–10 balų) | Racionaliai suplanuotas biudžetas(1–5 balai) | Nuolatos vykdoma organizacijos veikla, atsižvelgiant į pateiktų veiklų sąrašą (1–5 balai) | Aiškūs ir pamatuojami projekto veiklos rezultatai(1–5 balai) |
| tikslui(1–10 balų) | prioritetui(1–10 balų) |
| **1.** |  |  |  |  |  |  |  |  |  |  |  |
| **2.** |  |  |  |  |  |  |  |  |  |  |  |
| **3.** |  |  |  |  |  |  |  |  |  |  |  |
| **4.** |  |  |  |  |  |  |  |  |  |  |  |
| **5.** |  |  |  |  |  |  |  |  |  |  |  |
| **6.** |  |  |  |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_